CELEX: 62018TA0488
Language: sl
Date: 2021-02-10 00:00:00
Title: Zadeva T-488/18: Sodba Splošnega sodišča z dne 10. februarja 2021 – XC/Komisija (Javni uslužbenci – Zaposlovanje – Javni natečaj EPSO/AD/338/17 – Odločitev natečajne komisije, da tožeče stranke ne pripusti k naslednji fazi natečaja – Načelo prepovedi diskriminacije na podlagi invalidnosti – Dostop do dokumentov – Zavrnitev prošnje za dostop do vprašanj, postavljenih med preizkusom – Tajnost dela natečajne komisije – Uredba (ES) št. 1049/2001 – Javni natečaj EPSO/AD/356/18 – Rezervni seznam – Ničnostna tožba – Neobstoj pravnega interesa – Nedopustnost – Odgovornost)

12.4.2021   
            
            
               SL
            
            
               Uradni list Evropske unije
            
            
               C 128/32
            
         
      Sodba Splošnega sodišča z dne 10. februarja 2021 – XC/Komisija
      (Zadeva T-488/18) (1)
      
      (Javni uslužbenci - Zaposlovanje - Javni natečaj EPSO/AD/338/17 - Odločitev natečajne komisije, da tožeče stranke ne pripusti k naslednji fazi natečaja - Načelo prepovedi diskriminacije na podlagi invalidnosti - Dostop do dokumentov - Zavrnitev prošnje za dostop do vprašanj, postavljenih med preizkusom - Tajnost dela natečajne komisije - Uredba (ES) št. 1049/2001 - Javni natečaj EPSO/AD/356/18 - Rezervni seznam - Ničnostna tožba - Neobstoj pravnega interesa - Nedopustnost - Odgovornost)
      (2021/C 128/38)
      Jezik postopka: italijanščina
      
         Stranki
      
      
         Tožeča stranka: XC (zastopnik: C. Bottino, odvetnik)
      
         Tožena stranka: Evropska komisija (zastopniki: A. Spina in L. Vernier, agenta, skupaj z A. Dal Ferrom, odvetnikom)
      
         Predmet
      
      Prvič, predlog na podlagi člena 270 PDEU za razglasitev ničnosti odločbe natečajne komisije javnega natečaja EPSO/AD/338/17 z dne 4. decembra 2017 o tem, da tožeče stranke ne pripusti k naslednji fazi natečaja, drugič, predlog na podlagi člena 263 PDEU za razglasitev ničnosti sklepa Komisije C(2018) 3969 z dne 19. junija 2018 v zvezi z dostopom do dokumentov, tretjič, predlog na podlagi člena 270 PDEU za razglasitev ničnosti rezervnega seznama javnega natečaja EPSO/AD/356/18, objavljenega 22. maja 2019, in četrtič, predlog na podlagi člena 270 PDEU za povrnitev različne škode, ki naj bi jo utrpela tožeča stranka.
      
         Izrek
      
      
                  1.
               
               
                  Tožba se zavrne.
               
            
                  2.
               
               
                  XC se naloži plačilo stroškov.
               
            
         (1)  UL C 270, 12.8.2019.